kardosdrur/scandi-wiki huggingface dataset:
Benjamin Jacobsen

Benjamin Johan Eduard Jacobsen (18. april 1915 – 25. december 1990) var en dansk forfatter med den fiktive og humoristiske erindringsbog "Midt i en klunketid" (1955) som sit gennembrud og store success. 
Bogen blev til filmen "Krudt og klunker" der havde premiere i 1958.
Midt i en klunketid blev efterfulgt af romanerne "Bedstemor gaar igen" i 1956 og i 1979 af "Glade dage i Kronprinsessegade". Han skrev også bogen "Tvillingerne" (1963) samt digtsamlingen "21 digte" (1967). Bidrog derudover til forskellige antologier.

Referencer

Eksterne henvisninger 
 

Romanforfattere fra Danmark
Dansksprogede forfattere fra Danmark
Oldpersisk

Oldpersisk er et uddødt sprog der blev talt i Iran fra ca. 600 f.Kr. til ca. 300 f.Kr.

Sproget blev skrevet i en særlig variant af kileskriften.

Oldpersisk er ved siden af avestisk det ældste iranske sprog. Det hører til gruppen af vestiranske sprog, der er en undergruppe af indoiranske sprog, der igen er en undergruppe af indoeuropæiske sprog.

Se også 
 Persisk

Eksterne links 
 P. Oktor Skjærvø, Introduction to Old Persian
 Tydning af oldpersisk kileskrift 
 Oldpersisk kileskriftindskrift
 Det oldpersiske alfabet 
 Tekster på oldpersisk

Iranske sprog
Uddøde sprog
Finlands fodboldlandshold

Finlands fodboldlandshold () er det nationale fodboldhold i Finland. Landsholdet bliver administreret af Suomen Palloliitto.

Holdet havde før 2020 aldrig deltaget i en slutrunde, men kvalificerede sig til Europamesterskabet i 2020.

Statistiker 
Aktive spillere markeres med fed.

Flest landskampe 
Opdateret: 12. oktober 2021Kilde: Finlands fodboldforbund

Flest landsholdsmål 

Opdateret: 12. oktober 2021Kilde: Finlands fodboldforbund

Aktuelle trup 
Følgende spillere er blevet udtaget til kampene imod Bosnien-Hercegovina og Frankrig den 13. og 16. november 2021 under kvalifikation til VM i fodbold 2022.

Antal kampe og mål er korrekt pr. 12. oktober 2021 efter kampen mod Kazakhstan.

Referencer 

Fodboldlandshold i Europa
Landshold
Peaceville Volume 4

Peaceville Volume 4 er et opsamlingsalbum med forskellige bands der hører under pladeselskabet Peaceville Records. Navnet til denne udgivelse blev taget fra albumtitlen Black Sabbath, Vol 4 af Black Sabbath

Sporliste 
 Pentagram / Sign of the Wolf (Pentagram) – 3:28
 Anathema / Lovelorn Rhapsody (Original) – 5:52
 G.G.F.H. / Room 213 (Mix) – 4:12
 My Dying Bride / Erotic Literature – 5:18
 Kong / Stockhouse – 4:32
 Autopsy / Funereality – 2:55
 Sonic Violence / Catalepsy (NFI Top Mix) – 4:33
 Darkthrone / A Blaze in the Northern Sky – 5:04
 Paradise Lost / Gothic (Mix) – 5:20
 Baphomet / Leave the Flesh (Original) – 3:06
 Acrostichon / Relics – 5:41
 Impaler / Astral Corpse – 5:37
 The Gathering / In Sickness and Health – 7:08
 Vital Remains / Malevolent Invocation – 4:18
 Traumatic Voyage / Godless – 5:14
 At the Gates / Kingdom Gone – 4:59

Opsamlingsalbum fra 1992
Metalalbum
Wiek

Wiek er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.

Wiek er beliggende omkring 30 km nordvest for Bergen auf Rügen på halvøen Wittow. Man kan nå til kommunen over landtangen Schaabe eller med Wittower Fähre, der sejler mellem Wiek og Trent. Kommunen grænser i vest op til Wieker Bodden, der mod vest ligger ud til Østersøen på den anden side af den smalle halvø Bug. Mod syd har lagunen en smal forbindelse til havet. Fra Wiek er der også færgeforbindelse til øen Hiddensee.

Landsbyer og bebyggelser 
 Wiek
 Bohlendorf
 Bischofsdorf
 Fährhof
 Parchow
 Wittower Fähre
 Woldenitz
 Zürkvitz

Byer i Mecklenburg-Vorpommern
Byer i Kreis Vorpommern-Rügen
Aristoteles Onassis

Aristoteles „Ari“ Sokrates Onassis ) (født 15. januar 1906 i Smyrna (nu Izmir), død 15. marts 1975 i Neuilly-sur-Seine ved Paris) var en græsk skibsreder, der grundlagde et skibsfartsimperium samt flyselskabet Olympic Airways.

Han flygtede til Argentina i 1923 da Smyrna blev generobret af tyrkiske tropper efter den græske invasion af Osmannerriget i efterdønningerne på Første Verdenskrig.

Havde et særdeles farverigt liv med mange intriger, og blev bl.a. efterforsket af FBI for svindel.

Blev skilt fra sin første hustru Athina Livanou, med hvem han havde to børn, og indledte en affære, uden at blive gift, med den græske opera-diva Maria Callas, med hvem han fik en søn der dog døde.

Blev efterfølgende gift med enken efter John F. Kennedy, Jacqueline Kennedy, der tog navnet Jacqueline Onassis.

Aristoteles Onassis søn, Alexander Onassis var pilot og blev dræbt i et flystyrt, og Onassis kom sig aldrig over sin søns død.

Eneste tilbageværende slægtninge er Athina Onassis Roussel som er datter af Aristoteles Onassis datter Christina Onassis der døde i 1988. Athina har arvet en formue af ukendt størrelse, men den estimeres at ligge på mellem 1 og 2 milliarder US Dollars.

Eksterne henvisninger 

 

Skibsredere fra Grækenland
Personer fra Izmir
Grækenlands fodboldlandshold

Grækenlands fodboldlandshold er det nationale fodboldhold i Grækenland, og landsholdet bliver administreret af Grækenlands fodboldforbund. Holdets ubetinget største triumf til dato er den sensationelle sejr ved EM i 2004 i Portugal. Her besejrede man – efter at være avanceret via en andenplads i gruppespillet – først Frankrig i kvartfinalerne, siden Tjekkiet i semifinalerne og slutteligt værterne fra Portugal i finalen, hver gang med cifrene 1-0.

Grækenland har to gange deltaget ved VM, nemlig ved VM i 1994 i USA og VM i 2010 i Sydafrika. Begge gange måtte man dog rejse hjem efter indledende runde.

På grund af sejren ved EM i 2004 deltog grækerne også ved Confederations Cup 2005 i Tyskland. Her sluttede man dog sidst i sin indledende gruppe, med kun ét point og igen uden at have scoret et eneste mål.

Turneringsoversigt

Europamesterskaberne

Verdensmesterskaberne

FIFA Confederations Cup

Aktuel trup 
Følgende spillere blev udtaget til venskabskampene mod Australien den 4. juni 2016 og 7. juni 2016 .
Antal kampe og mål er opdateret den 7. juni 2016 eftet kampen mod Australien.

Spillerstatistik

Spillere med flest kampe 
Opdateret den 7. juni 2016

Topscorere 
Pr. 4. juni 2016

Se også 
Grækenlands kvindefodboldlandshold

Referencer

Eksterne henvisninger 
 Grækenlands fodboldforbunds hjemmeside
Sloveniens fodboldlandshold

Sloveniens fodboldlandshold () er det nationale fodboldhold i Slovenien, og landsholdet bliver administreret af Nogometna zveza Slovenije. Holdet har deltaget to gange ved VM og en gang ved EM.

Historie 
Efter Sloveniens løsrivelse fra Jugoslavien i begyndelsen af 1990'erne blev Sloveniens fodboldforbund optaget i FIFA i 1992. Det skete dog ikke tidsnok til at deltage i kvalifikationen til VM i 1994, og derfor blev første kvalifikationsturneringen for landsholdet den til EM i 1996. Her var holdet i en gruppe med blandt andet Italien og Ukraine, og opnåede 11 point. Værre gik det ved kvalifikationen til VM i 1998, hvor man i en pulje med blandt andet Danmark kun opnåede ét point.

Under kvalifikationen til EM i 2000 var Sloveniens helt store profil midtbanekreatøren Zlatko Zahovič, der scorede otte af holdets tolv mål i puljen, hvor holdet sluttede på andenpladsen efter Norge, men foran Grækenland, Georgien, Albanien og Letland. Dermed skulle slovenerne ud i playoff-kampe mod Ukraine, og blev efter en 2-1 sejr på hjemmebane og 1-1 på udebane i Kyiv klar til sin første slurunde nogensinde. Her kom holdet igen i pulje med Norge, men også Spanien og Jugoslavien. Slovenerne førte 3-0 i åbningskampen mod jugoslaverne, på blandt andet to mål af Zahovič, men fik kun 3-3. Efterfølgende blev det til et nederlag til Spanien og nok en uafgjort mod Norge, hvorefter holdet måtte forlade turneringen som nr 4. i puljen.

To år senere overraskede slovenerne igen, da holdet kvalificerede sig til VM i 2002, igen efter playoff. Efter i sin kvalifikationspulje at være sluttet på 2. pladsen efter Rusland, besejrede man over to kampe Rumænien, og var klar til slutrunden i Sydkorea og Japan. Her sluttede slovenerne uden point i sin pulje, der også indeholdt Spanien, Sydafrika og Paraguay, og slovenernes præstationer på banen blev i høj grad overskygget af stjernen Zlatko Zahovič, der blev smidt hjem fra turneringen efter et skænderi med landstræner Srečko Katanec.

Efter de to slutrundedeltagelser i træk blev de følgende år skuffende for slovenerne, der ikke kom i nærheden af at kvalificere sig til hverken EM i 2004, VM i 2006 eller EM i 2008. Ved kvalifikationen til VM i 2010 lykkedes det dog overraskende holdet at slutte på andenpladsen i en stærk gruppe, der udover vinderne fra Slovakiet også indeholdt Tjekkiet og Polen. Igen var slovenerne stærke i playoff-kampene, der denne gang endte med en samlet sejr over Rusland. Ved turneringen i Sydafrika fik landet sin første slutrundesejr nogensinde, da man i åbningskampen besejrede Algeriet med 1-0. Anden kamp endte 2-2 mod USA, inden man tabte 1-0 i den tredje kamp mod England. De fire point var kun få minutter fra at række til en plads i 1/8-finalen, men en amerikansk overtidssejr mod Algeriet sendte slovenerne ud af turneringen.

Turneringsoversigt

Europamesterskaberne

Verdensmesterskaberne

Olympiske lege

FIFA Confederations Cup

Referencer

Eksterne henvisninger 
 Sloveniens fodboldforbunds hjemmeside 

Fodboldlandshold i Europa
Landshold
Dygong

Dygong (Dugong dugon) er et stort havpattedyr, som tilhører ordenen søkøer. 

Dygong er den eneste nulevende repræsentant for den engang så talrigt repræsenterede familie Dugongidae. Dygongens nærmeste familiemedlem var Stellers søko, der levede i det nordlige Stillehav og blev udryddet sidst i 1700-tallet.

Dygong er den mindste art af søkøer. Et fuldvoksent dyr er som regel under 3 meter. Dygonger fandtes tidligere i hele Stillehavet og i Det Indiske Ocean, men bestanden er gået kraftig ned. Der findes fortsat grupper på omkring 10.000 dyr eller mere langs Australiens nordkyst fra Shark Bay til Moreton Bay samt i Torresstrædet mellem Australien og New Guinea. Også langs Afrikas kyst ud for Mozambique og Kenya fandtes tidligere store grupper af dygonger, men bestanden er stærkt mindsket her. Ved Palau findes en mindre gruppe.

Referencer 

Dyr fra Sydøstasien
Søkøer
Zirkow

Zirkow er en by og kommune i det nordøstlige Tyskland, beliggende under Landkreis Vorpommern-Rügen på øen Rügen. Landkreis Vorpommern-Rügen ligger i delstaten Mecklenburg-Vorpommern.
Zirkow er beliggende ca. 8 km øst for Bergen auf Rügen og ligger desuden i biosfærereservatet Südost-Rügen. I nordøst grænser kommunen op til Schmachter See ved Binz.

Landsbyer og bebyggelser 
 Zirkow
 Dalkvitz
 Nistelitz
 Pantow
 Schmacht
 Serams
 Viervitz
 Alt Süllitz

Byer i Mecklenburg-Vorpommern
Byer i Kreis Vorpommern-Rügen
Night of the Ghouls

Night of the Ghouls er en amerikansk film fra 1959, skrevet og instrueret af Edward D. Wood jr.. Den blev først vist offentligt i 1980'erne, da Wood-kultdyrkelsen var en realitet, for filmen blev oprindeligt tilbageholdt af filmstudiet på grund af ubetalte regninger fra instruktørens side.

Night of the Ghouls er en selvstændig fortsættelse til Woods film Bride of the Monster fra 1955.

Handling
  
Et mystisk medium franarrer godtroende efterladte store summer af penge ved at påstå at han har kontakt med den åndelige verden og pludselig er der mere mere i natteluften end mediets løgnagtige historier.

Eksterne henvisninger
 

Amerikanske film fra 1959
Gyserfilm fra USA
Film instrueret af Edward D. Wood jr.
Flemming af Rosenborg

Grev Flemming af Rosenborg (født Prins til Danmark) (9. marts 1922 – 19. juni 2002) var en dansk prins, der var søn af Prins Axel, barnebarn af Prins Valdemar og oldebarn af Christian 9.

Grev Flemming var søofficer og erhvervsmand. Da han i 1949 giftede sig, mistede han sin arveret til tronen og fik titlen Greve af Rosenborg.

Biografi

Tidlige liv 

Flemming blev født 9. marts 1922 i Stockholm som Prins Flemming Valdemar Carl Axel til Danmark. Han var yngste søn af Prins Axel af Danmark og Prinsesse Margaretha af Sverige. Han voksede op i forældrenes villa Bernstorffshøj i Gentofte.

Han blev student fra Øregaard Gymnasium 1941. Han blev uddannet som søofficer og blev søløjtnant II i 1945 og søløjtnant I i 1946. Fra 1947 til 1950 var han i tjeneste ved undervandsbåde, sejlede med Galathea 2 1950-51, blev kaptajnløjtnant 1951 og kom i reserven 1952. Han blev udnævnt til orlogskaptajn i 1958.

Ægteskab 
Prins Flemming giftede sig den 24. maj 1949 i København med Ruth Nielsen, der var datter af direktør Kaj Nielsen. Eftersom bruden var borgerlig, måtte han afgive sin titel som Prins til Danmark og blev i stedet Greve af Rosenborg.

Sammen med sin hustru havde han fire børn; sønnerne Axel, Birger, Carl Johan og datteren Desirée.

Senere liv 
Han var 1961-84 direktør i sin svigerfars entreprenørfirma A/S Carl Nielsen, hvori han var indtrådt 1952, sideløbende med flere bestyrelsesposter og tillidshverv: Medlem af bestyrelsen for A/S Carl Nielsen 1968, A/S Nakskov Skibsværft 1956, Det Danske Luftfartselskab 1962, A/S Dansk Shell 1963, A/S Kalk- og Mørtelværkerne 1968, A/S H. Poulsen & Co. 1968, A/S Frederiksholms Teglværker 1968. A/S Svendborg Skibsværft 1972. Medlem af bestyrelsen for den danske afdeling af Skandinaviske Sømandshjem i Fremmede Havne 1961, formand 1964, præsident for præsidiet for Kongelig Dansk Aeroklub 1965, formand for Tøjhusmuseets Venner 1964 og medlem af bestyrelsen for stiftelsen Bombebøssen 1967, formand 1968. Tildelt Galathea Medaillen.

Efter at have boet et par år i Essex i England flyttede parret til Sydfrankrig, hvor han døde fire år efter den 19. juni 2002 i Antibes. Flemming af Rosenborg blev bisat fra Holmens Kirke i København. Grevinde Ruth døde den 25. juli 2010.

Titler, prædikater og æresbevisninger

Titler og prædikater fra fødsel til død 
 1922-1949: Hans Højhed Prins Flemming til Danmark
 1949-2002: Hans Excellence Grev Flemming af Rosenborg

Dekorationer

Danske dekorationer 
 : Ridder af Elefantordenen (R.E.)  (1940)

Litteratur

Noter

Kilder 
 Kraks Blå Bog 1974 

Grever fra Danmark
Huset Glücksburg
Søofficerer fra Danmark
Danskere i 1900-tallet
Erhvervsfolk fra Danmark
Foreningsformænd fra Danmark
Danskere født i Sverige
Modtagere af Galathea Medaillen
Personer fra Stockholm
Storkors af Dannebrog
Flemming
Flemming
Studenter fra Øregård Gymnasium
Alt (tast)

Alt-knappen er en tast på et tastatur, som bliver brugt til at ændre (alternere) funktionen af på samme tid benyttede taster. Den er i familie med tasten shift, der har lignende funktion. Tasten er placeret til venstre for mellemrumstasten. Alt bruges sammen med Crtl og Del hvis der er behov for, at få for eksempel at få vist joblisten i tilfælde af nedbrud i enkelte kørende programmer.

Computertaster
Pietro Caucchioli

Pietro Caucchioli (født 28. august 1975) er en italiensk tidligere professionel cykelrytter.

Eksterne henvisninger 
 

Mandlige cykelryttere fra Italien
Grace O'Malley

Grace O'Malley, egentlig Gráinne Ní Mháille, også kendt som Granuaile eller Gráinne Mhaol (født 1530, død 1603) var en kvindelig irsk pirat hvis dyder ofte dukker op i irske legender. Drev pirateri i 25 år i Det Irske Hav. Hun blev benådet af Dronning Elizabeth 1593

Hun satsede på sin behændighed i en tid hvor rå styrke var foretrukket. 

Pirater
Personer fra Irland
Bride of the Monster

Bride of the Monster, også kendt som Bride of the Atom, er en amerikansk science-fiction film fra 1955. Skrevet af Alex Gordon og Edward D. Wood Jr. og instrueret af sidstnævnte. Filmen bliver – som andre af Woods film – dyrket for sine enkle effekter og meget poetiske manuskripter. Bride of the Monster indeholder f.eks. en kunstig blæksprutte, der desværre manglede motoren, den dag, filmen blev lavet, så Lugosi og co. måtte selv vride og vende sig med dens fangearme for at få det til at se ud somom de blev spist!

Filmen indeholder desuden en poetisk monolog skrevet specielt til Lugosi af Edward D. Wood Jr., som de fleste Wood-fans "kan i søvne": 

- Home? I have no home... Hunted... Despised... Living like an animal – The jungle is my home. ...But I will show the world that I can be its master. I will perfect my own race of people... A race of atomic supermen which will conquer the world!

Filmen har en selvstændig fortsættelse i filmen Night of the Ghouls.

Handling 
Den excentriske Dr. Eric Vornoff (spillet af Bela Lugosi) tager tolv mænd til fange for at lave et sindssygt eksperiment; ved hjælp af atomkraft vil han skabe overmenneskelige mænd med superkræfter. I bedste Superman-stil er der i plottet indflettet en nysgerrig reporter, Janet Lawton (spillet af Loretta King), som kommer på sporet af historien og som sidenhen selv ender med at spille en rolle i det bizarre hændelsesforløb.

Pudsigheder 
 Da Bela Lugosi fik udleveret manuskriptet med den lange monolog, tvivlede han på om han nu kunne huske den, så for en sikkerhedsskyld tilbød Paul Marco (Kelton i filmen) at sufflere ham. Men da det kom til stykket, gav Lugosi hele monologen i "one take" med efterfølgende bifald fra filmholdet.
 Den kunstige blæksprutte havde egenlig en tilhørende motor, men den havde filmholdet glemt at få med til optagelserne, så de, der blev spist af blæksprutten, måtte selv vride og vende sig for at få det til at se ud, som om de blev spist.

Medvirkende 
 Bela Lugosi – Dr. Eric Vornoff
 Tor Johnson – Lobo
 Tony McCoy – Lt. Dick Craig
 Loretta King – Janet Lawton
 Harvey B. Dunn – Capt. Tom Robbins
 George Becwar – Prof. Vladimir Strowski
 Don Nagel – Det. Marty Martin
 Bud Osborne – Lafe 'Mac' McCrea
 John Warren – Jake Sloane
 Ann Wilner – Tillie
 Dolores Fuller – Margie
 William 'Billy' Benedict – Newsboy 
 Ben Frommer – Drunk
 Paul Marco – Officer Kelton
 Conrad Brooks – Suspect Outside Office

Eksterne henvisninger 
 

Amerikanske film fra 1955
Science fiction-film fra USA
Film instrueret af Edward D. Wood jr.
John Terry (skuespiller)

John Terry (født 25. januar 1944 i Florida) er en amerikansk skuespiller i både film, tv-serier og teater. Han er bl.a. kendt for sin rolle som Christian Shephard i den amerikanske tv-serie Lost.

Terry har som skuespiller endvidere medvirket i filmene Full Metal Jacket (1987) (som Lt. Lockhart), The Living Daylights (1987) (som Felix Leiter), Mus og Mænd (1992) (som Slim) og Zodiac (2007) (som Charles Thieriot).

Eksterne henvisninger 
 

Skuespillere fra USA
Alex Gordon

Alex Gordon (8. september 1922 – 24. juni 2003) var en amerikansk manuskriptforfatter og filmproducer. 

Han producerede 18 film, heriblandt Day the World ended, og skrev manuskriptet til 3 – to af dem sammen med Edward D. Wood Jr.: Jail Bait og Bride of the Monster.

Eksterne henvisninger 

 

Manuskriptforfattere fra USA
Filmproducere fra USA
Søvnighed

Søvnighed, døsighed eller somnolens er en tilstand af stor trang til søvn, eller at sove i usædvanlige lange perioder (fx hypersomni). Det har to forskellige betydninger, det refererer både til stadiet før søvn, og den kroniske tilstand der refererer til søvntrang uafhængigt af døgnrytme. "Somnolens" er afledt af Latin "somnus", der betyder "søvn".

Risici 
Søvnighed kan være farligt under udførelse af opgaver, der kræver fuld koncentration så som at køre bil. Når en person er tilstrækkeligt træt så kan småsoveri forekomme.

Sygdom 
Mennesker kan blive søvnige som konsekvens af en infektion. Somnolens er et af flere sygdomstræk eller reaktioner på infektioner.

Noter 

Søvn
Mentale processer
Symptomer
Skyldfølelse

Skyldfølelse er en ubehagelig følelse, der opstår, når en person indser eller tror (uanset om det er korrekt eller ej), at han/hun er ansvarlig for en handling, der er moralsk forkert. Følelsen er nært beslægtet med anger (fortrydelse).

Skyldfølelse virker regulerende på en persons adfærd – umoralske handlinger fremstår mindre appetitlige, fordi de ledsages af en ubehagelig skyldfølelse. Evnen til at føle skyld anses almindeligvis for en normal del af menneskets psykologiske udrustning, og en nødvendighed for socialisering. 

Visse sindslidelser (især depression) er ofte forbundet med overdreven eller grundløs skyldfølelse. Omvendt er nedsat eller manglende evne til at føle skyld associeret med psykopati/sociopati.

Psykologisk forklaring 
En gængs psykologisk forklaring på skyldfølelse er, at det en indre straffeaktion, en selvfordømmelse, som er gjort mulig via internalisering (dvs. indregørelse, indoptagelse) af ydre moralske krav og fordømmelser, man har mødt gennem opvæksten. Forældrenes moralske formaninger og fordømmelse/straf af barnet, når det har gjort noget forkert, er blevet indarbejdet som samvittighed. Denne internalisering anses for at være naturlig del af en barnets udvikling, men kan forstyrres ved overdreven strenghed eller andre omsorgssvigt fra forældrenes side.

Modstillingen indre/ydre bruges ligeledes ofte til at adskille skyldfølelse fra den beslægtede skamfølelse: Skyldfølelse er indre moralsk fordømmelse, hvorimod skam er en følelse, der ledsager ydre fordømmelse (dvs. andres fordømmelse) af ens person. Udviklingspsykologisk er evnen til at føle skam tidligere end evnen til føle skyld.

Se også  
 skamfølelse
 samvittighed

Livsfilosofi
Følelser
Socialpsykologi
Held

Held er noget godt, der sker ved en tilfældighed.

Overtro
Tilfældighed
Lagtingsvalget 2008

Lagtingsvalget på Færøerne 2008 blev afholdt 19. januar 2008, efter at lagmand Jóannes Eidesgaard udskrev valget 7. december 2007. 

 Se også Lagtinget

Partierne 
Kun et parti opstillede for første gang – Miðnámsflokkurin (Studenterpartiet). Partiet opnåede ikke valg. Færøernes fire største partier fik størstedelen af de afgivne stemmer. Tjóðveldi, Sambandsflokkurin og Fólkaflokkurin fik samme antal mandater som ved lagtingsvalget i 2004, mens Javnaðarflokkurin gik tilbage med et mandat. Miðflokkurin og Sjálvstýrisflokkurin gik frem med hvert et mandat.

Resultater 

 Stemmeberettigede: 34.835
 Optalte stemmer: 31.112
 Valgdeltalgelse: 89,3 %

Top 10 over personlige stemmer 
 Høgni Hoydal (T) 1262
 Jóannes Eidesgaard (JF) 1094
 Magni Laksáfoss (SB) 979
 Jacob Vestergaard  (FF) 870
 Karsten Hansen (MF) 808
 Kaj Leo Johannesen (SB) 642
 Jørgen Niclasen (FF) 617
 Annita á Fríðriksmørk (T) 616
 Gerhard Lognberg (JF) 595
 Helena Dam á Neystabø (JF) 577

Regioner og udvalgte valgsteder 
Nedenstående tabel omfatter resultater for Færøernes seks regioner, samt byer og bygder med over 1.000 indbyggere. Hovedstaden består af valgstedet Tórshavn (inkl. forstæderne Hoyvík og Hvítanes), samt forstaden Argir. Regionerne Streymoy og Norðoyar er opdelt i byer (hhv. hovedstadsområdet og Klaksvík) og bygder. Resultatet for Eysturoy er ikke medtaget, da det endnu ikke er beregnet.

Kilder 
 Election Resources on the Internet: Elections to the Faroese Løgting – Results Lookup

2008
Politiske valg i 2008
Mark of the Vampire

Mark of the Vampire er en amerikansk film fra 1935. Den er skrevet af Bernard Schubert og Guy Endore og instrueret af Tod Browning og tydeligt inspireret af Brownings fire år ældre Dracula-filmatisering med Bela Lugosi i titelrollen.

Eksterne henvisninger
 

Amerikanske film fra 1935
Gyserfilm fra USA
Film instrueret af Tod Browning
Vampyrfilm